2002/253/EY: Komission päätös, tehty 19 päivänä maaliskuuta 2002, tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti (tiedoksiannettu numerolla K(2002) 1043)



Virallinen lehti nro L 086 , 03/04/2002 s. 0044 - 0062



Komission päätös, tehty 19 päivänä maaliskuuta 2002, tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti (tiedoksiannettu numerolla K(2002) 1043) (2002/253/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY(1), ja erityisesti sen 3 artiklan c alakohdan, sekä katsoo seuraavaa: (1) Jäsenvaltioiden olisi ilmoitettava tieto tartuntataudeista aiheutuvien kansanterveysuhkien epidemiologisesta kehityksestä ja ilmaantumisesta yhteisön verkoston avulla siten, että voidaan tehdä vertailuja yhteisön tasolla ja jäsenvaltioissa toteutettavia ehkäisy- ja valvontatoimia varten. (2) Tietojen vertailtavuuden vuoksi yhteisten tapausmäärittelyjen vahvistaminen on ennakkoedellytys silloinkin, kun tautikohtaisia seurantaverkostoja ei ole vielä otettu käyttöön. Kun tämä päätös tulee voimaan, näitä tapausmäärittelyjä olisi ryhdyttävä heti käyttämään yhteisön verkostolle toimitettavissa ilmoituksissa, ja niiden olisi vastattava yksityishenkilöiden tietosuojaa koskevia säännöksiä. (3) Vertailukelpoisen raportoinnin mahdollistavien tapausmäärittelyjen olisi muodostuttava vaiheittaisesta järjestelmästä, joka jättää jäsenvaltioiden tahoille ja/tai viranomaisille joustovaraa tauteja ja erityisiä terveysasioita koskevien tietojen ilmoittamisessa. Tapausmäärittelyt helpottavat erityisesti komission päätöksessä 2000/96/EY(2) lueteltuihin tauteihin liittyvää ilmoittamismenettelyä. (4) Tapausmäärittelyt olisi laadittava sellaisiksi, että kaikki jäsenvaltiot voivat osallistua tautien ilmoittamiseen mahdollisimman suuressa määrin käyttäen toiminnassa olevista järjestelmistään saatavia tietoja. Tapausmäärittelyjen olisi mahdollistettava eritasoinen herkkyys ja spesifisyys tiedonkeruun erilaisten päämäärien mukaisesti, ja niitä pitäisi pystyä muuttamaan helposti. (5) Tässä päätöksessä säädettävät toimenpiteet ovat päätöksessä N:o 2119/98/EY perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Toimittaessaan tietoja tartuntatautien epidemiologista seurantaa ja valvontaa varten päätöksen N:o 2119/98/EY ja erityisesti sen 4 artiklan säännösten mukaisesti jäsenvaltioiden on sovellettava liitteessä täsmennettäviä tapausmäärittelyjä. 2 artikla Tähän päätökseen tehdään tarvittavan laajuiset mukautukset viimeisimpien tieteellisten tietojen perusteella. 3 artikla Tätä päätöstä sovelletaan 1 päivästä tammikuuta 2003. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä maaliskuuta 2002. Komission puolesta David Byrne Komission jäsen (1) EYVL L 268, 3.10.1998, s. 1. (2) EYVL L 28, 3.2.2000, s. 50. LIITE PÄÄTÖKSESSÄ 2000/96/EY LUETELTUJEN TARTUNTATAUTIEN TAPAUSMÄÄRITTELYT YLEISET PERIAATTEET NÄIDEN TAPAUSMÄÄRITTELYJEN SOVELTAMISEKSI - Ellei nimenomaisesti mainita, ilmoitetaan ainoastaan symptomaattiset tautitapaukset. Oireettomia infektioita on kuitenkin pidettävä tautitapauksina, jos infektio vaatii hoitoa tai sillä on vaikutuksia kansanterveyteen. - "Tapauksella, jolla on epidemiologinen yhteys", tarkoitetaan tapausta, jossa on tapahtunut altistuminen vahvistetulle tapaukselle tai jossa altistus on samansuuruinen kuin vahvistetussa tapauksessa (syöty samaa ruokaa, asuttu samassa hotellissa tms.). - On käytettävä kolmitasoista järjestelmää, jossa on seuraavat tasot: - vahvistettu tapaus: vahvistettu laboratoriokokeilla, - todennäköinen tapaus: selkeä kliininen kuva tai epidemiologinen yhteys vahvistettuun tapaukseen, - mahdollinen tapaus: tautiin viittaava kliininen kuva ilman, että on kyseessä vahvistettu tai todennäköinen tapaus. - Luokittelu tasoihin voi vaihdella yksittäisten tautien epidemiologian mukaan. - Luetellut kliiniset oireet ovat vain suuntaa-antavia esimerkkejä, eikä luettelo ole täydellinen. - Useimmista taudeista annetaan useita "diagnoosiin tarvittavia laboratoriokriteerejä". Ellei toisin mainita, tapauksen vahvistamiseen tarvitaan vain yksi kriteeri. ALKUHUOMAUTUKSET 1) Ohjeiden tarkoitus on, että ilmoitettavat tiedot on tarkoitettu pelkästään tietojen yhdenmukaiseen ilmoittamiseen ja niiden saamiseen vertailukelpoisiksi keskenään yhteisön verkostossa. Kliinisessä kuvauksessa esitetään sairaus pääpiirteissään. Siinä ei välttämättä mainita kaikkia kyseisen sairauden kliinisen diagnoosin tekemiseen tarvittavia piirteitä. 2) Tässä mainitut diagnoosiin tarvittavat laboratoriokriteerit voidaan täyttää erilaisilla testausmenetelmillä. Jos tietty menetelmä on mainittu, sen käyttöä kuitenkin suositellaan. TAPAUSMÄÄRITTELYT HANKINNAINEN IMMUUNIVAJAVUUS (AIDS) JA HIV-TARTUNTA 1. Aids Kliininen kuvaus Käsittää ne 28 kliinistä tilaa, jotka on lueteltu eurooppalaisessa tapausmäärittelyssä aids-seurantaa varten (tähän luetaan kaikki ne ihmisen immuunikatoviruksen (hiv:n) saaneet henkilöt, joilla on jokin näistä tiloista). Diagnoosikriteerit I Aikuiset ja nuoret: vuoden 1993 eurooppalainen tapausmäärittely aids-seurantaa varten (ks. liitettä II). II Alle 13-vuotiaat lapset: vuoden 1995 tarkistettu versio eurooppalaisesta tapausmäärittelystä aids-seurantaa varten (ks. liitettä III). Tapausluokitus >TAULUKON PAIKKA> 2. Hiv-tartunta Kliininen kuvaus Diagnoosi perustuu hiv-tartunnan laboratoriokriteereihin tai aids-diagnoosiin. Diagnoosin laboratoriokriteerit I Aikuiset, nuoret ja vähintään 18 kuukautta vanhat lapset - positiivinen tulos hiv-vasta-aineseulontatestistä, vahvistettu eri hiv-vasta-ainetestillä - hiv-nukleiinihapon (RNA:n tai DNA:n) osoittaminen - hiv-p24-antigeenitesti, myös neutralointikoe - hiv:n eristäminen (virusviljely). II Alle 18-kuukautiset lapset - positiivinen tulos kahdesta erillisestä määrityksestä (ei napanuoraverestä) käyttäen yhtä tai useampaa seuraavista hiv-testeistä: - hiv-nukleiinihappo-testi (RNA tai DNA) - hiv-p24-antigeenitesti, myös neutralointikoe, enintään 1-kuukautisella lapsella - hiv:n eristäminen (virusviljely). Tapausluokitus >TAULUKON PAIKKA> PERNARUTTO Kliininen kuvaus Hengitysilman kautta saatu pernarutto Bacillus anthracis -bakteerin sisäänhengityksen ja lyhyiden esioireiden jälkeen kehittyvä akuutti kuumeileva keuhkoinfektio, johon liittyy hypoksia, hengenahdistus ja radiologisesti osoitettu välikarsinan laajentuminen. Ihopernarutto Iholeesio, joka kasvaa näppylästä rakkulaksi, joka painuu keskikohdastaan kuopalle ja muuttuu mustaksi ja rupiseksi. Rakkulan ympärillä esiintyy turvotusta. Haavauma on tavallisesti kivuton, mutta siihen voi liittyä koko elimistön oireita (kuumetta ja pahoinvointia). Gastrointestinaalinen pernarutto Raa'an saastuneen ruoan syömisen jälkeen kehittyvät voimakkaat vatsakivut, ripuli, kuume ja septikemia. Diagnoosin laboratoriokriteerit - B. anthracis -bakteerin eristäminen ja vahvistaminen näytteestä, joka on otettu normaalisti steriilistä näytealueesta (esim. verestä tai aivo-selkäydinnesteestä) taikka leesiosta tai muusta kohdekudoksesta (iho-, keuhko- tai suolikudoksesta). - Molemmat seuraavista: - B. anthracis -bakteerin DNA:n osoittaminen (esim. PCR-menetelmällä) näytteestä, joka on otettu normaalisti steriilistä näytealueesta (esim. verestä tai aivo-selkäydinnesteestä) taikka leesiosta tai muusta kohdekudoksesta (iho-, keuhko- tai suolikudoksesta) - B. anthracis -bakteerin osoittaminen kliinisestä näytteestä kohdekudoksen (iho-, keuhko- tai suolikudoksen) immunohistokemiallisella värjäämisellä. Nenästä otettu vanutupponäyte ilman tauti-indikaatiota ei vaikuta tapauksen diagnoosiin. Tapausluokitus >TAULUKON PAIKKA> BOTULISMI, ELINTARVIKKEISTA JOHTUVA Kliininen kuvaus Botulismiin sopiva kliininen kuva, oireina esim. kahtena näkeminen, näön hämärtyminen ja silmämunan heikkous. Symmetrinen halvaus voi edetä nopeasti. Diagnoosin laboratoriokriteerit - botuliinitoksiinin osoittaminen seerumista, ulosteesta, vatsalaukun sisällöstä tai potilaan ruoasta - Clostridium botulinum -bakteerin eristäminen ulosteesta Tapausluokitus >TAULUKON PAIKKA> LUOMISTAUTI Kliininen kuvaus Luomistautiin sopiva kliininen kuva, esim. akuutti tai salakavala kuumeilu, yöllinen hikoilu, kohtuuton väsymys, anoreksia, laihtuminen, päänsärky ja nivelkipu. Diagnoosin laboratoriokriteerit - spesifisen vasta-ainevasteen osoittaminen - Brucella-lajin osoittaminen immunofluoresenssimenetelmällä kliinisestä näytteestä - Brucella-lajin eristäminen kliinisestä näytteestä. Todennäköinen tapaus: - yksittäinen korkea titteri. Tapausluokitus >TAULUKON PAIKKA> KAMPYLOBAKTEERIN AIHEUTTAMA INFEKTIO Kliininen kuvaus Kampylobakteerin aiheuttamaan infektioon sopiva kliininen kuva, esim. vakavuudeltaan vaihteleva ripuli. Diagnoosin laboratoriokriteerit - Campylobacter sp. -bakteerin eristäminen mistä tahansa kliinisestä näytteestä. Tapausluokitus >TAULUKON PAIKKA> CHLAMYDIA TRACHOMATIS, GENITAALI-INFEKTIOT Kliininen kuvaus Chlamydia trachomatis -tartuntaan sopiva kliininen kuva, esim. virtsaputkentulehdus, lisäkiveksentulehdus, kohdunkaulan tulehdus, akuutti munanjohtimen tulehdus tai muita oireita, kun tauti leviää sukupuoliteitse. Diagnoosin laboratoriokriteerit - C. trachomatis -bakteerin eristäminen bakteeriviljelyn avulla virtsateistä tai sukuelimistä - C. trachomatis -bakteerin osoittaminen virtsateistä tai sukuelimistä otetusta kliinisestä näytteestä osoittamalla antigeeni tai nukleiinihappo. Tapausluokitus >TAULUKON PAIKKA> KOLERA Kliininen kuvaus Koleraan sopiva kliininen kuva, esim. ripuli ja/tai oksentelua. Vakavuusaste voi vaihdella. Diagnoosin laboratoriokriteerit - Toksigeenisen (eli koleratoksiinia muodostavan) Vibrio cholerae O1- tai O139 -bakteerin eristäminen ulosteesta tai oksennuksesta - Spesifisen antitoksiinin ja vibriosidaalin vasta-ainevasteen osoittaminen. Tapausluokitus >TAULUKON PAIKKA> KRYPTOSPORIDIOOSI Kliininen kuvaus Kryptosporidioosia vastaava kliininen kuva, tunnusmerkkeinä ripuli, vatsan kouristelut, ruokahalun menetys, pahoinvointi ja oksentelu. Diagnoosin laboratoriokriteerit - Cryptosporidiumin ookystien osoittaminen ulosteesta - Cryptosporidium-alkueläimen osoittaminen suolinesteestä tai ohutsuolen biopsianäytteistä - Cryptosporidium-antigeenin osoittaminen ulosteesta. Tapausluokitus >TAULUKON PAIKKA> KURKKUMÄTÄ Kliininen kuvaus Kurkkumätään sopiva kliininen kuva eli ylempien hengitysteiden sairaus, jolle on tunnusomaista kurkkukipu, alhainen kuume sekä nielurisaan/nielurisoihin, nieluun ja/tai nenään kiinnittyvät peitteet. Diagnoosin laboratoriokriteerit - Toksiinia muodostavan Corynebacterium diphtheriae -bakteerin eristäminen kliinisestä näytteestä - Kurkkumädän histopatologinen diagnoosi. Tapausluokitus >TAULUKON PAIKKA> Huom. Oireettomia tartunnankantajia sekä tapauksia, joilla on ei-toksigeeninen C. diphtheriae tai ihodifteria, ei tarvitse ilmoittaa. EKINOKOKKOOSI Kliininen kuvaus Ekinokokkoosiin sopiva kliininen kuva. Kliinisiä oireita voi olla useita erilaisia, ja kystan koko ja sijainti voi vaihdella. Diagnoosin laboratoriokriteerit - Histopatologiaan perustuva diagnoosi - Kuvannustekniikkojen ja serologisten testien (esim. epäsuora hemagglunaatio, immunodiffuusio ja immunoblot-testi) yhdistelmä. Tapausluokitus >TAULUKON PAIKKA> EHEC (ENTEROHEMORRAGISEN ESCHERECHIA COLI -BAKTEERIN AIHEUTTAMA INFEKTIO) Kliininen kuvaus EHEC-infektioon sopiva kliininen kuva, esim. ripuli (usein verinen) ja vatsan kouristelut. Sairautta saattavat komplisoida hemolyyttis-ureeminen oireyhtymä (HUS) tai tromboottinen trombosytopeeninen purppura (TTP). Diagnoosin laboratoriokriteerit - Enterohemorragista sairautta aiheuttavaksi tiedettyyn serotyyppiin kuuluvan E. coli -bakteerin eristäminen - Serologinen varmennus HUS- tai TTP-potilailla - Todennäköiset tapaukset: Stx1:n/Stx2:n tuotantoa koodaavien geenien osoittaminen. Tapausluokitus >TAULUKON PAIKKA> GIARDIAASI Kliininen kuvaus Giardia lamblia -siimaeliön aiheuttamaan infektioon sopiva kliininen kuva, tunnuspiirteinä ripuli, vatsan kouristelut, turpoaminen, laihtuminen tai imeytymishäiriö. Diagnoosin laboratoriokriteerit - G. lamblia -kystien osoittaminen ulosteesta - G. lamblian trofotsoiittien osoittaminen ulosteesta, pohjukaissuolinesteestä tai ohutsuolinäytteestä - G. lamblia -antigeenin osoittaminen ulosteesta. Tapausluokitus >TAULUKON PAIKKA> TIPPURI Kliininen kuvaus Tippuriin sopiva kliininen kuva, esim. virtsaputken, kohdunkaulan tai munanjohtimen tulehdus. Diagnoosin laboratoriokriteerit - Neisseria gonorrhoeae -bakteerin eristäminen kliinisestä näytteestä - N. gonorrhoeae -bakteerin antigeenin tai nukleiinihapon osoittaminen - Gramnegatiivisen intrasellulaarisen diplokokin osoittaminen mieheltä otetusta virtsaputken irtosolunäytteestä. Tapausluokitus >TAULUKON PAIKKA> B-TYYPIN HAEMOPHILUS INFLUENZAE -TARTUNNAT, INVASIIVINEN Kliininen kuvaus Invasiiviseen tautiin sopiva kliininen kuva, esim. bakteremia, aivokalvontulehdus, niveltulehdus, luuydintulehdus tai selluliitti. Diagnoosin laboratoriokriteerit - B-tyypin Haemophilus influenzaen eristäminen normaalisti steriilistä näytealueesta - H. influenzaen nukleiinihapon osoittaminen normaalisti steriilistä näytealueesta Todennäköisessä tapauksessa: - H. influenzaen antigeenin osoittaminen normaalisti steriilistä näytealueesta. Tapausluokitus >TAULUKON PAIKKA> VIRUSHEPATIITTI Kliininen kuvaus Hepatiittiin sopiva kliininen kuva, esim. oireiden salakavala ilmaantuminen ja keltatauti tai seerumin kohonneet aminotransferaasiarvot. Hepatiitti A, akuutti Diagnoosin laboratoriokriteerit - Anti-HAV-IgM-testi positiivinen - Antigeenin osoittaminen ulosteesta - Nukleiinihapon osoittaminen seerumista. Tapausluokitus >TAULUKON PAIKKA> Hepatiitti B, akuutti Diagnoosin laboratoriokriteerit - Anti-HBc-IgM-testi positiivinen - HBV-nukleiinihapon osoittaminen seerumista. Tapausluokitus >TAULUKON PAIKKA> Hepatiitti C Diagnoosin laboratoriokriteerit - HCV-vasta-aineiden osoittaminen - HCV-nukleiinihapon osoittaminen kliinisistä näytteistä. Tapausluokitus >TAULUKON PAIKKA> HIV-INFEKTIO (Ks. Aids edellä.) INFLUENSSA Kliininen kuvaus Influenssaan sopiva kliininen kuva, esim. taudin äkillinen puhkeaminen, yskä, kuume > 38 °C, lihas- ja/tai pääkipu. Diagnoosin laboratoriokriteerit - Influenssa-antigeenin tai influenssaviruksen spesifisen RNA:n osoittaminen - Influenssaviruksen eristäminen - Influenssaviruksen (A tai B) spesifisen seerumivasta-ainevasteen osoittaminen. Tapausluokitus >TAULUKON PAIKKA> LEGIONELLOOSI Legioonalaistauti Kliininen kuvaus Keuhkokuume. Pontiac-kuume Kliininen kuvaus Influenssaa muistuttava itsestään rajoittuva tauti, jolle ovat ominaisia kuume, päänsärky, lihaskipu ja kuiva yskä. Potilaat paranevat ilman hoitoa 2-5 vuorokauden kuluessa. Ei merkkejä keuhkokuumeesta. Legionelloosidiagnoosin laboratoriokriteerit - Minkä tahansa Legionella-organismin eristäminen hengitystie-eritteistä, keuhkokudoksesta tai verestä - Legionella pneumophila serotyyppi 1:n tai muiden serotyyppien taikka muiden Legionella-lajien spesifisen vasta-ainevasteen osoittaminen epäsuoralla vasta-aineen immunofluoresenssimääritysmenetelmällä tai mikroagglutinaatiolla - Spesifisen Legionella-antigeenin osoittaminen virtsasta validoituja reagensseja käyttämällä. Todennäköinen tapaus: - Yksittäinen korkea L. pneumophila serotyyppi 1:n tai muiden serotyyppien taikka muiden Legionella-lajien spesifisen seerumivasta-aineen titteri. - Spesifisen Legionella-antigeenin osoittaminen hengitystie-eritteistä tai organismin värjäys suoralla vasta-aineen fluoresenssimenetelmällä (DFA) hengitystie-eritteistä tai osoittaminen keuhkokudoksesta evaluoituja monoklonaalisia reagensseja käyttämällä. Tapausluokitus >TAULUKON PAIKKA> LEPTOSPIROOSI Kliininen kuvaus Leptospiroosiin sopiva kliininen kuva, jolle on tunnusomaista kuume, pääkipu, vilunväristykset, lihaskivut, sidekalvon verenvuodot sekä harvemmin aivokalvontulehdus, ihottuma, keltatauti tai munuaisten vajaatoiminta. Diagnoosin laboratoriokriteerit - Leptospiran eristäminen kliinisestä näytteestä - Leptospiran agglutinaatiotitterin tunnusomainen nousu - Leptospiran osoittaminen kliinisestä näytteestä immunofluoresenssimenetelmällä - Leptospiran IgM-vasta-aineen osoittaminen seerumista. Tapausluokitus >TAULUKON PAIKKA> LISTERIOOSI Kliininen kuvaus Listeria monocytogenes -bakteerin aiheuttama infektio, joka voi aiheuttaa useita erilaisia kliinisiä oireyhtymiä, mm. sikiön kuoleman, vastasyntyneen listerioosin, aivokalvontulehduksen, bakteremian tai paikallisia infektioita. Diagnoosin laboratoriokriteerit - L. monocytogenes -bakteerin eristäminen normaalisti steriilistä näytealueesta (esim. verestä tai aivo-selkäydinnesteestä tai harvemmin nivel-, pleura- tai perikardiaalinesteestä). Tapausluokitus >TAULUKON PAIKKA> MALARIA Kliininen kuvaus Malariaan sopiva kliininen kuva, esim. kuume ja yleisesti siihen liittyvät oireet, kuten pääkipu, selkäkipu, vilunväristykset, hikoilu, lihaskivut, pahoinvointi, oksentelu, ripuli ja yskä. Diagnoosin laboratoriokriteerit - Malarialoisten osoittaminen veren sivelyvalmisteesta - Plasmodium-nukleiinihapon osoittaminen. Tapausluokitus >TAULUKON PAIKKA> TUHKAROKKO Kliininen kuvaus Tuhkarokkoon sopiva kliininen kuva eli yli 3 vuorokautta kestävä yleinen ihottuma ja kuume > 38,0 °C sekä yksi tai useampi seuraavista: yskä, nuha, Koplikin täplät ja sidekalvontulehdus. Diagnoosin laboratoriokriteerit - Tuhkarokon IgM-vasta-aineen osoittaminen ilman, että vastikään olisi annettu rokote - Tuhkarokon spesifisen vasta-ainevasteen osoittaminen ilman, että vastikään olisi annettu rokote - Tuhkarokkoviruksen (ei rokotekantojen) osoittaminen kliinisestä näytteestä. Tapausluokitus >TAULUKON PAIKKA> MENINGOKOKIN AIHEUTTAMA SAIRAUS Kliininen kuvaus Meningokokin aiheuttamaan sairauteen sopiva kliininen kuva eli aivokalvontulehdus ja/tai meningokokkemia, joka voi edetä nopeasti purpura fulminansikseen, sokkiin ja kuolemaan. Muut ilmenemismuodot ovat mahdollisia. Diagnoosin laboratoriokriteerit - Neisseria meningitidis -bakteerin eristäminen normaalisti steriilistä näytealueesta (esim. verestä tai aivo-selkäydinnesteestä tai harvemmin nivel-, pleura- tai perikardiaalinesteestä) - N. meningitidis -nukleiinihapon osoittaminen normaalisti steriilistä näytealueesta - N. meningitidis -antigeenin osoittaminen normaalisti steriilistä näytealueesta - Gramnegatiivisten diplokokkien osoittaminen mikroskoopilla normaalisti steriilistä näytealueesta. Todennäköinen tapaus: - Meningokokkivasta-aineen yksittäinen korkea titteri toipilasvaiheen seerumissa. Tapausluokitus >TAULUKON PAIKKA> Oireettomia kantajia ei tarvitse ilmoittaa. SIKOTAUTI Kliininen kuvaus Sikotautiin sopiva kliininen kuva, esim. korvasylkirauhasen tai muun sylkirauhasen akuutti, tois- tai molemminpuolinen aristava turpoaminen, joka kestää yli 2 vuorokautta ja jolle ei ole muuta ilmeistä syytä. Diagnoosin laboratoriokriteerit - Sikotaudin IgM-vasta-aineen osoittaminen - Sikotaudin spesifin vasta-ainevasteen osoittaminen ilman, että vastikään olisi annettu rokote - Sikotautiviruksen (ei rokotekantojen) osoittaminen kliinisestä näytteestä - Sikotaudin nukleiinihapon osoittaminen Tapausluokitus >TAULUKON PAIKKA> HINKUYSKÄ Kliininen kuvaus Hinkuyskään sopiva kliininen kuva, esim. vähintään 2 viikkoa jatkuva yskä, johon liittyy yksi seuraavista: yskänpuuskat, hinkuva sisäänhengitys tai yskimisen jälkeinen oksentelu, ilman muuta ilmeistä syytä. Diagnoosin laboratoriokriteerit - Hinkuyskän spesifisen vasta-ainevasteen osoittaminen ilman, että vastikään olisi annettu rokote - Nukleiinihapon osoittaminen - Bordetella pertussis -bakteerin eristäminen kliinisestä näytteestä. Tapausluokitus >TAULUKON PAIKKA> RUTTO Kliininen kuvaus Taudille ovat tunnusomaisia kuume, vilunväristykset, pääkipu, pahoinvointi, syvä uupumus sekä valkosolujen runsaus. Tauti ilmenee yhdessä tai useammissa seuraavista pääasiallisista kliinisistä muodoista: - alueellinen imusolmuketulehdus (paiserutto) - septikemia ilman ilmeisiä paiseita (septikeminen rutto) - keuhkorutto - nielutulehdus ja kaulan imusolmuketulehdus. Diagnoosin laboratoriokriteerit - Yersinia pestis -bakteerin eristäminen kliinisestä näytteestä - Y. pestis -ryhmään 1 kuuluvan antigeenin tunnusomaisen vasta-ainevasteen osoittaminen. Todennäköiset tapaukset: - Y. pestis -ryhmään 1 (F1) kuuluvan bakteerin antigeenin kohonneet seerumivasta-aineen titterit (ilman dokumentoitua tunnusomaista muutosta) potilaalla, jolle ei ole aiemmin annettu ruttorokotetta - F1-antigeenin osoittaminen kliinisestä näytteestä fluoresenssimäärityksellä. Tapausluokitus >TAULUKON PAIKKA> POLIOMYELIITTI, LAPSIHALVAUS Kliininen kuvaus Poliomyeliittiin sopiva kliininen kuva, esim. akuutti yhden tai useamman raajan velttohalvaus, johon liittyy kyseisten raajojen vähentyneet tai hävinneet jänneheijasteet, ilman muuta ilmeistä syytä ja ilman aistimusten tai kognition menetystä. Diagnoosin laboratoriokriteerit - Polioviruksen eristäminen kliinisestä näytteestä - Polioviruksen nukleiinihapon osoittaminen. Tapausluokitus >TAULUKON PAIKKA> VESIKAUHU IHMISELLÄ Kliininen kuvaus Vesikauhu on akuutti enkefalomyeliitti, joka etenee lähes aina koomaan tai kuolemaan 10 vuorokauden kuluessa ensimmäisistä oireista. Diagnoosin laboratoriokriteerit - Viruksen antigeenien osoittaminen suoralla fluoresenssimenetelmällä kliinisestä näytteestä (mielellään aivoista tai niskassa sijaitsevia hiuskarvojen juurituppeja ympäröivistä hermoista) - Vesikauhuviruksen nukleiinihapon osoittaminen kliinisessä näytteessä - Vesikauhuviruksen eristäminen (soluviljely tai koe-eläin) syljestä, aivo-selkäydinnesteestä tai keskushermostojärjestelmään kuuluvasta kudoksesta - Vesikauhun neutraloivan vasta-aineen titterin osoittaminen (täydellinen neutraloituminen) rokottamattoman henkilön seerumista tai aivo-selkäydinnesteestä. Tapausluokitus >TAULUKON PAIKKA> VIHURIROKKO Kliininen kuvaus Vihurirokkoon sopiva kliininen kuva, esim. yleisen makulopapulaarisen ihottuman akuutti puhkeaminen ja nivelkipu tai niveltulehdus, lymfadenopatia tai sidekalvontulehdus. Diagnoosin laboratoriokriteerit - Vihurirokon IgM-vasta-aineen osoittaminen ilman, että vastikään olisi annettu rokote - Vihurirokon spesifisen vasta-ainevasteen osoittaminen ilman, että vastikään olisi annettu rokote - Vihurirokkoviruksen eristäminen ilman, että vastikään olisi annettu rokote - Vihurirokon nukleiinihapon osoittaminen kliinisestä näytteestä. Tapausluokitus >TAULUKON PAIKKA> SALMONELLOOSI (EI-TYPHI, EI-PARATYPHI) Kliininen kuvaus Salmonelloosiin sopiva kliininen kuva, esim. ripuli, vatsakipu, pahoinvointi ja joskus oksentelu. Organismi voi aiheuttaa suolenulkoisia infektioita. Diagnoosin laboratoriokriteerit - Salmonellabakteerin (ei-typhi, ei-paratyphi) eristäminen kliinisestä näytteestä. Tapausluokitus >TAULUKON PAIKKA> PUNATAUTI Kliininen kuvaus Vakavuudeltaan vaihteleva sairaus, jolle on tunnusomaista ripuli, kuume, pahoinvointi, lihaskouristukset ja tenesmus. Diagnoosin laboratoriokriteerit - Shigella sp. -bakteerin eristäminen kliinisestä näytteestä. Tapausluokitus >TAULUKON PAIKKA> STREPTOCOCCUS PNEUMONIAE, INVASIIVINEN Kliininen kuvaus Streptococcus pneumoniae -bakteeri aiheuttaa useita kliinisiä oireita tulehduksen sijaintipaikan mukaan (esim. akuutti välikorvantulehdus, pneumonia, bakteremia tai aivokalvontulehdus). Diagnoosin laboratoriokriteerit - S. pneumoniae -bakteerin eristäminen normaalisti steriilistä näytealueesta (esim. verestä tai aivo-selkäydinnesteestä tai harvemmin nivel-, pleura- tai perikardiaalinesteestä) - S. pneumoniae -nukleiinihapon osoittaminen normaalisti steriilistä näytealueesta. Todennäköinen tapaus: - S. pneumoniae -antigeenin osoittaminen normaalisti steriilistä näytealueesta. Tapausluokitus >TAULUKON PAIKKA> KUPPA Kupan primaarivaihe Kliininen kuvaus Treponema pallidum -tartunnan vaihe, jolle on tunnusomaista yksi tai useampi haavauma. Haavaumien kliininen ilmenemisasu voi vaihdella huomattavasti. Diagnoosin laboratoriokriteerit - Spesifisen IgM:n osoittaminen EIA-menetelmällä - T. pallidum -bakteerin osoittaminen kliinisistä näytteistä pimeäkenttämikroskopialla, DFA-TP-määrityksellä tai vastaavalla menetelmällä. Todennäköinen tapaus: - Positiivinen serologinen koe (epäspesifiset testit: VDRL-testi tai RPR-testi [rapid plasma reagin]; spesifiset testit: FTA-ABS-testi tai T. pallidum -vasta-aineen mikrohemagglutinaatiomääritys [MHA-TP]). Tapausluokitus >TAULUKON PAIKKA> Kupan sekundaarivaihe Kliininen kuvaus T. pallidum -tartunnan vaihe, jolle on tunnusomaista paikalliset tai levinneet ihon ja limakalvojen leesiot, usein yleinen lymfadenopatia. Potilaalla voi yhä olla primaarihaavauma. Diagnoosin laboratoriokriteerit - T. pallidum -bakteerin osoittaminen kliinisistä näytteistä pimeäkenttämikroskopialla, DFA-TP-menetelmällä tai vastaavalla menetelmällä. Todennäköinen tapaus: - Reaktiivinen serologinen koe (epäspesifinen testi: VDRL) - RPR-testi (rapid plasma reagin); spesifinen testi: FTA-ABS-testi - T. pallidum -vasta-aineen mikrohemagglutinaatiomääritys (MHA-TP). Tapausluokitus >TAULUKON PAIKKA> Piilevä kuppa Kliininen kuvaus T. pallidum -tartunnan vaihe, jossa organismit elävät tartunnan saaneen henkilön elimistössä aiheuttamatta oireita tai taudinmerkkejä. Diagnoosin laboratoriokriteerit Positiivisen reaktion osoittaminen spesifissä EIA:ssa, negatiivinen laboratoriokoetulos tarttuvan kupan testissä (ks. kupan primaari- ja sekundaarivaihe). Tapausluokitus >TAULUKON PAIKKA> JÄYKKÄKOURISTUS Kliininen kuvaus Jäykkäkouristukseen sopiva kliininen kuva, esim. hypertonian ja/tai kivuliaiden lihaskouristusten (yleensä leuka- ja niskalihasten) akuutti ilmaantuminen ja laajalle levinneet lihasspasmit ilman muuta ilmeistä lääketieteellistä syytä. Diagnoosin laboratoriokriteerit - Tetanustoksoidivasta-aineen havaitseminen rokottamattomassa ja hoitamattomassa potilaassa - Spesifisen tetanustoksoidivasta-ainevasteen osoittaminen. Tapausluokitus >TAULUKON PAIKKA> TOKSOPLASMOOSI Kliininen kuvaus Alkueläimen aiheuttama sairaus, johon kuuluu akuutti sairastuminen yhteen tai useampaan seuraavista: lymfadenopatia, enkefaliitti, korioretiniitti sekä keskushermoston häiriöt. Synnynnäiseen toksoplasmoosiin voi liittyä myös hydrokefalus, mikrokefalus, intraserebraalista kalkkiutumista, kouristuksia tai henkisen kehityksen viivästymistä. Diagnoosin laboratoriokriteerit - Spesifisen toksoplasma-vasta-ainevasteen osoittaminen - Tartunnanaiheuttajan osoittaminen potilaan kudoksista tai nesteistä tai eristäminen koe-eläimistä tai soluviljelmästä - Toxoplasma-nukleiinihapon osoittaminen. Tapausluokitus >TAULUKON PAIKKA> TRIKINOOSI Kliininen kuvaus Trichinella-toukkien syömisestä aiheutuva sairaus. Sairaudella on erilaisia kliinisiä ilmenemismuotoja. Oireilevilla ihmisillä esiintyviä yleisiä taudinmerkkejä ja oireita ovat mm. eosinofilia, kuume, lihaskivut ja silmäkuopan luukalvon turvotus. Diagnoosin laboratoriokriteerit - Trichinella-toukkien osoittaminen lihasbiopsialla saadusta kudoksesta - Spesifisen Trichinella-vasta-ainevasteen osoittaminen. Tapausluokitus >TAULUKON PAIKKA> TUBERKULOOSI Kliiniset kriteerit - Kliinikko toteaa kliinisten ja/tai radiologisten merkkien ja/tai oireiden vastaavan tuberkuloosia, ja - kliinikko päättää hoitaa potilasta täydellä tuberkuloosilääkityksellä. Laboratoriokriteerit - Mycobacterium tuberculosis -ryhmään kuuluvan bakteerin (paitsi M. bovis BCG:n) eristäminen mistä tahansa kliinisestä näytteestä viljelyllä. - haponkestävien basillien (AFB) osoittaminen mikroskoopilla spontaanista tai indusoidusta ysköksestä. Luokitus laboratoriokriteerien perusteella Varma Tapaus, jossa on eristetty jokin Mycobacterium tuberculosis -ryhmään kuuluva bakteeri (paitsi M. bovis BCG) mistä tahansa kliinisestä näytteestä. Maissa, joissa viljelyä ei voida rutiininomaisesti tehdä, pidetään varmana myös tapausta, jossa ysköksen irtosolunäyte antaa positiivisen AFB-tuloksen. Muu kuin varma Tapaus, joka täyttää edellä mainitut kliiniset kriteerit muttei varman tapauksen laboratoriokriteereitä. Luokitus taudin sijaintipaikan perusteella Keuhkotuberkuloosi Keuhkojen parenkyymin tai henkitorvien ja keuhkoputken tuberkuloosi. Keuhkonulkoinen tuberkuloosi Tuberkuloosi jossain muussa elimistön osassa kuin keuhkoissa edellä kuvatun mukaisesti. Luokitus aiemman tuberkuloosihoidon perusteella Ei aiempaa hoitoa Tapaus, jossa potilasta ei koskaan aiemmin ole hoidettu aktiivisen tuberkuloosin johdosta tai jossa potilas on saanut tuberkuloosilääkkeitä alle kuukauden ajan. Hoidettu aiemmin Tapaus, jossa potilaalla on diagnosoitu aktiivinen tuberkuloosi ja jossa hän on saanut tuberkuloosilääkkeitä (ei ennalta ehkäisevää hoitoa) vähintään kuukauden ajan. LAVANTAUTI (SALMONELLA TYPHI TAI S. PARATYPHI) Kliininen kuvaus Salmonella typhi- tai S. paratyphi -bakteerin aiheuttama sairaus, jolle on usein ominaista hitaasti nouseva pitkäaikainen kuume, pääkipu, pahoinvointi, anoreksia, suhteellinen sydämen harvalyöntisyys, ummetus tai ripuli sekä kuiva yskä. Tartunta esiintyy kuitenkin usein lievänä ja epätyypillisenä. Diagnoosin laboratoriokriteerit - S. typhi- tai S. paratyphi -bakteerin eristäminen verestä, ulosteesta tai muusta kliinisestä näytteestä. Tapausluokitus >TAULUKON PAIKKA> CREUTZFELDT-JAKOBIN TAUDIN VARIANTTI (vCJD) Kliininen kuvaus I Historia - etenevä neuropsykiatrinen sairaus - sairauden kesto yli 6 kuukautta - rutiinitutkimus ei anna aihetta olettaa muuta diagnoosia - sairauden aiheutuminen hoidosta ei luultavaa. II Kliiniset oireet - varhaiset psykiatriset oireet - jatkuvat kiputuntemukset - ataksia - myoklonia tai korea tai dystonia - dementia. Diagnoosin laboratoriokriteerit - EEG ei osoita klassisen CJD:n tyypillistä ilmenemistä (tai EEG:tä ei ole otettu) - Bilateraalisen pulvinarin korkea signaali magneettikuvauksessa (MRI) - Tunnusomaisia neuropatologisia ja immunopatologisia löydöksiä. Tapausluokitus >TAULUKON PAIKKA> VIRUKSEN AIHEUTTAMAT VERENVUOTOKUUMEET Ebola-kuume / Marburgin tauti Kliininen kuvaus Alkaa akuutilla kuumeella, ripulilla, joka voi olla veristä, sekä oksentelulla. Pääkipu, pahoinvointi ja vatsakipu ovat yleisiä. Verenvuotoa voi ilmetä. Joidenkin potilaiden vartalolla saattaa lisäksi olla makulopapulaarista ihottumaa. Diagnoosin laboratoriokriteerit - viruksen eristäminen - positiivinen ihobiopsia (immunohistokemia) - Ebola- tai Marburg-viruksen nukleiinihapon osoittaminen - positiivinen serologia, joka voi ilmetä taudin myöhäisessä vaiheessa. Tapausluokitus >TAULUKON PAIKKA> Lassa-kuume Kliininen kuvaus Vähitellen etenevä sairaus, johon kuuluu huonovointisuutta, kuumetta, pääkipua, kurkkukipua, yskää, pahoinvointia, oksentelua, ripulia, lihaskipua ja rintakipua. Verenvuotoa voi ilmetä. Diagnoosin laboratoriokriteerit - viruksen eristäminen - positiivinen ihobiopsia (immunohistokemia) - Lassa-viruksen nukleiinihapon osoittaminen - positiivinen serologia, joka voi ilmetä taudin myöhäisessä vaiheessa. Tapausluokitus >TAULUKON PAIKKA> Kongon-Krimin verenvuotokuume Kliininen kuvaus Asteittain puhkeava tauti, jolle ovat ominaisia korkea kuume, vilunväristykset, lihaskipu, pahoinvointi, anoreksia, oksentelu sekä pää- ja selkäkipu. Verenvuotoa voi ilmetä. Diagnoosin laboratoriokriteerit - viruksen eristäminen - Kongon-Krimin verenvuotokuumeviruksen nukleiinihapon osoittaminen - positiivinen serologia, joka voi ilmetä taudin myöhäisessä vaiheessa. Tapausluokitus >TAULUKON PAIKKA> KELTAKUUME Kliininen kuvaus Taudille on ominaista akuutti puhkeaminen ja potilaan konstituutioon liittyvät oireet, joita seuraa lyhyt elpymävaihe ja tämän jälkeen oireiden palaaminen eli kuume, hepatiitti, albuminuria ja joissakin tapauksissa munuaisten vajaatoiminta, sokki ja yleistyneitä verenvuotoja. Diagnoosin laboratoriokriteerit - Keltakuumeen spesifisen vasta-ainevasteen osoittaminen potilaalla, joka ei ole äskettäin saanut keltakuumerokotetta. Ristireaktiot muiden flavivirusten kanssa suljettu pois. - Viruksen eristäminen - Keltakuumeantigeenin osoittaminen - Keltakuumenukleiinihapon osoittaminen. Tapausluokitus >TAULUKON PAIKKA> YERSINIOOSI Kliininen kuvaus Vakavuudeltaan vaihteleva sairaus, jolle on ominaista ripuli, kuume, pahoinvointi, kouristukset ja tenesmi. Diagnoosin laboratoriokriteerit - Yersinia enterocolitica- tai Y. pseudotuberculosis -bakteerin eristäminen kliinisestä näytteestä. Tapausluokitus >TAULUKON PAIKKA>